ગુજરાત સરકાર દ્વારા એક કમિટી બનાવવામાં આવશે જે કમિટી દર ત્રણ મહિને મળશે અને ફિલ્મને માક્ર્સ આપશે. અંધશ્રદ્ધા અને સેક્સ કે પછી ડબલ મીનિંગ ફિલ્મને આ કૅટેગરીમાંથી બાકાત રાખીને બાકીની ફિલ્મને માક્ર્સ આપવામાં આવશે. ૮૦થી વધુ માર્કસ મેળવનારી ફિલ્મને A ગ્રેડમાં ગણવામાં આવશે તો ૬૦ માક્ર્સને B ગ્રેડમાં, ૫૦ માક્ર્સને C ગ્રેડમાં અને ચાલીસ માક્ર્સની ફિલ્મને D ગ્રેડમાં મૂકવામાં આવશે. D ગ્રેડની ફિલ્મને દસ લાખ રૂપિયા આપવામાં આવશે. એવું બની શકે કે કોઈ ગુજરાતી ફિલ્મને ૪૦થી પણ ઓછા માક્ર્સ મળે. જો એવું બન્યું તો એ ફિલ્મને ગુજરાત સરકાર દ્વારા કોઈ રકમ ચૂકવવામાં નહીં આવે.